**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.10.2019, ora 08.00 – 20.10.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 20.10.2019, ora 07.00**

**RÂURI**

**Debitele au fost relativ staționare.**

Debitele se situează, în general, la valori cuprinse între 30-90% din mediile multianuale lunare, mai mici (sub 30%) pe Mara, Tur, Lăpuş, Nera, Cerna, Jijia, Bârlad, unii afluenţi ai Someșului (Sălăuța, Lonea, Fizeș, Lăpuş), ai Mureșului (Comlod, Iara, Vișa, Domald, Secaș, Sebeș, Ampoi, Strei, Râul Mare, Râul Galben) şi Oltului mijlociu și inferior (Breaza, Hârtibaciu, Cungrișoara, Beica, Olteț).

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare**.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 19.10.2019 – 20.10.2019 a fost staţionar, având valoarea de 2700 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în scădere pe sectorul Gruia – Tr. Măgurele și în creștere pe sectorul Zimnicea – Tulcea.

Debitul la intrarea în ţară (secţiunea Baziaş) va fi în scădere (2600 m3/s).

În aval de Porţile de Fier, debitele vor fi în scădere pe sectorul Gruia – Olteniţa și în creştere pe sectorul Călăraşi – Tulcea.

**2.** **Situația meteorologică în intervalul 19.10.2019, ora 09.00 – 20.10.2019, ora 06.00**

**ÎN ŢARĂ**

**Vremea a fost predominant frumoasă,** iar în orele amiezii deosebit de caldă în cea mai mare parte a țării, abaterea pozitivă față de normele perioadei fiind de până la 10 grade. Cerul a fost mai mult senin, exceptând regiunile estice și sud-estice unde, la începutul sfârșitul intervalului, local au fost nori joși și ceață, iar izolat, burniță. În restul teritoriului, ceața s-a semnalat pe arii restrânse, în depresiuni, cu precădere cele din estul Transilvaniei. Vântul a suflat slab și moderat. Temperaturile maxime au fost cuprinse între 15 grade la Vaslui, Adjud și Focșani și 27 de grade la Bozovici, Moldova Nouă, Lugoj și Gurahonț, iar la ora 06 se înregistrau valori termice cuprinse între 0 grade la Miercurea Ciuc și 18 grade la Oravița.

**NOTĂ:** *de ieri dimineață de la ora 06.00 au fost în vigoare 12 atenționări cod galben pentru fenomene meteorologice periculoase imediate, vizând vizibilitatea redusă detreminată de ceață, emise precum urmează: 6 de SRPV Bacău, câte 2 de SRPV Sibiu și de CNPM București pentru Muntenia și câte 1 de SRPV Constanța și SRPV Cluj-Napoca.*

**LA BUCUREŞTI**

**Vremea a fost frumoasă,** iar în orele amiezii și deosebit de caldă. Cerul a fost mai mult senin, iar vântul a suflat în general slab. Temperatura maximă a fost de 25 de grade la Filaret și 24 de grade la Afumați și Băneasa, iar la ora 06.00 se înregistrau 11 grade la Afumați și Băneasa și 12 grade la Filaret. Spre sfârșitul intervalului, în unele cartiere s-a semnalat ceață.

**3. Prognoza meteorologică în intervalul 20.10.2019, ora 09.00 – 21.10.2019, ora 09.00**

**ÎN ŢARĂ**

**Vremea va fi predominant frumoasă** şi deosebit de caldă, la amiază, în cea mai mare parte a ţării. Local în zonele joase din estul teritoriului şi izolat în depresiunile din rest, mai ales dimineaţa, se va semnala ceaţă sau nori de nivel jos. Spre sfârșitul intervalului, izolat, vor fi condiții de burniță. Vântul va sufla slab şi moderat. Temperaturile maxime vor fi cuprinse între 17 şi 28 de grade, iar cele minime între 5 și 16 grade, mai coborâte în depresiunile Carpaților Orientali, până în jurul valorii de 0 grade.

**LA BUCUREŞTI**

**Vremea va fi în predominant frumoasă,** iar la amiază va fi și deosebit de caldă. Cerul va fi mai mult senin, dar la începutul zilei și, din nou, noaptea, în unele cartiere se va semnala ceață. Vântul va sufla în general slab. Temperatura maximă va fi de 23...24 de grade, iar cea minimă va fi de 8...10 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

Nu au fost semnalate evenimente deosebite.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Agenţia Naţională pentru Protecţia Mediului informează că, din rezultatele analizelor efectuate la 17.10.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Contanţa** informează despre **un incendiu la o bandă transportoare a societăţii Somaco SA, din zona Mun. Constanţa, la 19.10.2019, ora 12:06. Au ars circa 50mp de banda de cauciuc.** A fost afectat local aerul atmosferic. Cauza incendiului este de tăiere cu aparatul autogen fără permis de lucru cu focul lângă banda transportoare, ISU Dobrogea a intervenit pentru stingere, care a fost lichidat la ora 12.30.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17-18.10.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.